Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
23 พ.ค. 2559

SET มีแนวรับสำคัญที่ 1,380 / 1,372  จุด… “ซื้อ” AOT ท่องเที่ยวเติบโตดี
ดัชนี SET อยู่ที่ 1,381.15 จุด -4.71 จุด -0.34% ปริมาณซื้อขาย 17,164 ลบ.
แนวรับ :  1,380 / 1,372    แนวต้าน :   1,395
 
สรุปทิศทางและแนวโน้มตลาด
แนวรับ SET ที่บริเวณ 1,380 +/- จุด ยังทำงานได้ดี: แม้แรงขายหุ้นขนาดใหญ่ อย่าง PTT และ ADVANC กดดัน SET ตั้งแต่เปิดตลาด แต่แนวรับบริเวณ 1,380 +/- จุด อิงเส้นค่าเฉลี่ย 3 เดือน ยังทำงานได้ดี (ในกรณีที่หลุด 1,380 ลงไป จะมีแนวรับสำคัญตามกรอบ Uptrend Channel ที่ 1,372 จุด) ขณะที่เราคงมุมมองเชิงบวกต่อ SET ระยะสัปดาห์ ต่อไป
“ซื้อ” AOT…ท่องเที่ยวเติบโตดี รายได้ค่าเช่าสนับสนุนการเติบโตกำไร: แนะนำ “ซื้อ” AOT ด้วยเป้าหมายพื้นฐาน 460 บาท และแนวต้านระยะสั้นที่ 406 บาท จาก 1) นักท่องเที่ยวเติบโต 15% จากปีก่อน ใน ไตรมาส1/59 และคาดว่าจะเติบดตต่อเนื่อง 2) การเพิ่มพื้นที่เช่าจากสนามบินดอนเมือง Terminal 2 รับเงินค่าเช่าเพิ่มอีก 1.5 พันล้านบาท/ปี และคาดว่าจะได้ข้อสรุปค่าเช่าพื้นที่เพิ่มจากการขยายสนามบินภูเก็ตเร็วๆ นี้ และจะเริ่มเปิดให้บริการตั้งแต่ปลายปีนี้เป็นต้นไป 3) ความชัดเจนโครงการ Airport City ในการบริหารพื้นที่ว่าง 3.2 พันไร่รอบสนามบินจะเป็น Growth Driver ตัวถัดไป และ 4) ในทางเทคนิค ราคาหุ้นพักฐานตั้งแต่ต้นเดือน มี.ค. ไม่หลุดแนวรับ 3 เดือน และเริ่มมีสัญญาณ “ซื้อ” เกิดขึ้นในสัญญาณ MACD และ Stochastic ด้วยแนวต้านระยะสั้นบริเวณ 406 บาท
 
หุ้นที่น่าสนใจทางเทคนิค
BEAUTY “ซื้อ” ราคาหุ้นแกว่งตัวยกฐานขึ้น พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD และ ADX ชี้ขึ้นต่อเนื่องสนับสนุนแนวโน้ม มีแนวต้านแรกที่จุดสูงสุดเดิม 6.10 บาท ผ่านได้มีเป้าหมายถัดไปที่ 6.50 บาท
VGI “ซื้อ” ราคาหุ้นเริ่มมีสัญญาณฟื้นตัวด้วยแท่งเทียนรูปแบบ Tweezers Bottom พร้อมปริมาณการซื้อขายเริ่มสูงขึ้น เป็นจังหวะเก็งกำไร มีแนวต้านแรกที่ 4.58 บาท ผ่านได้มีเป้าหมายถัดไปที่ 4.72 บาท
WIIK “ซื้อ” ราคาหุ้นยกฐานขึ้นยืนเหนือเส้นค่าเฉลี่ย 3 เดือน และเกิดสัญญาณ Golden Cross สอดคล้องกับ ADX และ MACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 3.06 บาท และแนวต้านถัดไปที่ 3.14 บาท